Document ID: 32019R2018

Reference:
5.12.2019
BG
Официален вестник на Европейския съюз
L 315/155
ДЕЛЕГИРАН РЕГЛАМЕНТ (ЕС) 2019/2018 НА КОМИСИЯТА
от 11 март 2019 година
за допълнение на Регламент (ЕС) 2017/1369 на Европейския парламент и на Съвета по отношение на енергийното етикетиране на хладилни уреди с функция за директна продажба
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) 2017/1369 на Европейския парламент и на Съвета от 4 юли 2017 г. за определяне на нормативна рамка за енергийно етикетиране и за отмяна на Директива 2010/30/ЕС (1), и по-специално член 11 и член 16 от него,
като има предвид, че:
(1)
С Регламент (ЕС) 2017/1369 Комисията се оправомощава да приема делегирани актове по отношение на етикетирането или преобразуването на скалата на етикетите на продуктови групи, които имат значителен потенциал за икономии на енергия и, когато е уместно, на други ресурси.
(2)
В Съобщение на Комисията COM (2016) 773 final (2) (работен план за екопроектирането), издадено от Комисията в изпълнение на член 16, параграф 1 от Директива № 2009/125/ЕО на Европейския парламент и на Съвета (3), са определени работни приоритети съгласно рамката за екопроектирането и енергийното етикетиране за периода 2016—2019 г. Хладилните уреди с функция за директна продажба са сред групите продукти, свързани с енергопотреблението, които трябва да се считат за приоритетни при предприемането на подготвителни проучвания и евентуалното приемане на мярка.
(3)
Мерките от работния план за екопроектирането, съгласно оценка, имат потенциал да създадат над 260 TWh общи годишни икономии на крайна енергия през 2030 г., което се равнява на намаляване на емисиите на парников газ с около 100 милиона тона годишно през 2030 г. Хладилните уреди са една от продуктовите групи, включени в работния план за екопроектирането с около 48 TWh годишни икономии на крайна енергия през 2030 г.
(4)
Комисията проведе две подготвителни проучвания обхващащи техническите, екологичните и икономическите характеристики на хладилните уреди с функция за директна продажба, които обикновено се използват в Съюза. Проучванията бяха проведени в тясно сътрудничество със заинтересовани страни от Съюза и от трети държави. Резултатите от тези проучвания бяха публикувани и представени пред Консултативния форум, създаден с член 14 от Регламент (ЕС) 2017/1369.
(5)
Заключението от подготвителните проучвания беше, че е необходимо да се въведат изисквания за енергийно етикетиране за хладилните уреди с функция за директна продажба.
(6)
При подготвителните проучвания беше установено, че енергопотреблението на етапа на използването е най-значителният екологичен аспект на хладилните уреди с функция за директна продажба.
(7)
Подготвителните проучвания показаха, че потреблението на електроенергия на продуктите, които са предмет на настоящия регламент, може значително да бъде намалено допълнително чрез прилагане на мярка за енергийно етикетиране, насочена към хладилните уреди с функция за директна продажба.
(8)
Настоящият регламент следва да се прилага за следните хладилни уреди с функция за директна продажба: хладилни шкафове (фризери или хладилници) за супермаркети, охладители за напитки, малки фризери за сладолед, витрини за сладолед, хладилни автомати за продажби.
(9)
Минибаровете и охладителите за вино с функция за продажба не следва да се считат за хладилни уреди с функция за директна продажба и поради това следва да бъдат изключени от настоящия регламент, като те са в обхвата на Делегиран регламент (ЕС) 2019/2016 на Комисията (4).
(10)
Вертикалните шкафове със статичен въздух са професионални хладилни уреди и са дефинирани в Регламент (ЕС) 2015/1095 на Комисията (5), и поради това следва да бъдат изключени от настоящия регламент.
(11)
Хладилните уреди с функция за директна продажба, които се излагат на търговски изложения следва да носят енергийния етикет, ако първият екземпляр от модела вече е пуснат на пазара или е пуснат на пазара по време на търговското изложение.
(12)
Съответните продуктови параметри следва да се измерват, като се използват надеждни, точни и възпроизводими методи. Тези методи следва да отчитат признатите най-съвременни измервателни методи, включително, когато са налични хармонизирани стандарти, приети от европейските органи по стандартизация, както са изброени в приложение I към Регламент (ЕС) № 1025/2012 на Европейския парламент и на Съвета (6).
(13)
Терминологията и изпитвателните методи в настоящия регламент са в съответствие с терминологията и изпитвателните методи, приети в EN 16901, EN 16902, EN 50597 и EN ISO 23953-2.
(14)
Като се признава ръстът на продажбите на продукти, свързани с енергопотреблението, посредством интернет платформи за хостинг, вместо направо от уебсайтове на доставчици, следва да се поясни, че интернет платформите за продажби следва да са отговорни за осигуряване на изобразяването на етикета, предоставен от доставчика, в близост до цената. Те следва да информират търговеца за това задължение, но не следва да носят отговорност за точността или съдържанието на предоставените етикет и продуктов информационен лист. Въпреки това, в приложение на член 14, параграф 1, буква б) от Директива 2000/31/ЕО на Европейския парламент и на Съвета (7) за електронната търговия, такива интернет платформи за хостинг следва да действат експедитивно за премахването или блокирането на достъпа до информация за съответния продукт, ако им е известно наличието на несъответствие (напр. липсваща, непълна или неточна информация в етикета или в продуктовия информационен лист), например ако са били уведомени от органа за надзор на пазара. За доставчик, който продава директно на крайните потребители чрез собствения си уебсайт, са в сила задълженията за продажбите от разстояние, посочени в член 5 от Регламент (ЕС) 2017/1369.
(15)
Мерките, предвидени в настоящия регламент, бяха обсъдени в Консултативния форум и от експертите от държавите членки в съответствие с членове 14 и 18 от Регламент (ЕС) 2017/1369,
ПРИЕ НАСТОЯЩИЯ РЕГЛАМЕНТ:
Член 1
Предмет и обхват
1.   С настоящия регламент се установяват изисквания за етикетирането и предоставянето на допълнителна информация за захранваните от електрическата мрежа хладилни уреди с функция за директна продажба, включително уредите, продавани за охлаждане на продукти, различни от хранителни продукти.
2.   Настоящият регламент не се прилага по отношение на:
а)
хладилни уреди с функция за директна продажба, които се захранват само от източници на енергия, различни от електроенергия;
б)
хладилни уреди с функция за директна продажба, при които не се използва хладилен цикъл със сгъстяване на парите;
в)
отдалечените компоненти, като например кондензационния агрегат, компресори или кондензационен агрегат с вода, към които даден отдалечен шкаф трябва да бъде свързан, за да функционира;
г)
хладилни уреди за преработка на храни с функция за директна продажба;
д)
хладилни уреди с функция за директна продажба специално изпитани и одобрени за съхранението на лекарствени средства или научни проби;
е)
хладилни уреди с функция за директна продажба за продаването и излагането на живи хранителни продукти, като хладилните уреди за продаването и излагането на живи риби и черупчести, хладилни аквариуми и водни резервоари;
ж)
витрини за салати;
з)
хоризонтални обслужващи витрини с вградено място за съхранение, предназначени да работят при работни температури на охлаждане;
и)
хладилни уреди с функция за директна продажба, които не разполагат с интегрирана система за създаване на охлаждане, а функционират като вкарват охладен въздух, произведен от външен агрегат за охладен въздух; това не включва отдалечени шкафове нито хладилни автомати за продажби от категория 6, както е определена в таблица 4 от приложение IV;
й)
ъглови шкафове;
к)
автомати за продажби, които са предназначени да работят при работни температури на замразяване;
л)
обслужващи витрини за риба с люспест лед;
м)
професионалните хладилни шкафове за съхранение, бързоохлаждащи шкафове, кондензационни агрегати и технологични охладители, както са определени в Регламент (ЕС) 2015/1095;
н)
охладители за вино и минибарове.
Член 2
Определения
За целите на настоящия регламент се прилагат следните определения:
1.
„хладилен уред с функция за директна продажба“ означава изолиран шкаф с едно или повече отделения, в които се поддържат определени температури, охлаждан с естествен или принудителен топлообмен посредством едно или няколко потребяващи електроенергия средства и който е предназначен за излагане и продажба на клиенти, със или без подпомагано поднасяне, на хранителни или други продукти с определени температури под околната температура, като е достъпен пряко чрез открити страни или посредством една или повече врати или чекмеджета, или и двете, включително хладилни уреди с функция за директна продажба с пространства за съхраняване на хранителни или други продукти, които не са достъпни за клиентите, и с изключение на минибаровете и охладителите за вино;
2.
„хранителни продукти“ означава храни, хранителни съставки, напитки, включително вино и други продукти, предимно употребявани за консумация, които изискват охлаждане до определени температури;
3.
„кондензационен агрегат“ означава продукт, включващ най-малко един електрически задвижван компресор и един кондензатор, способен да охлажда и постоянно да поддържа ниска или средна температура в хладилен уред или система, използвайки цикъл на сгъстяване на парите след свързване към изпарител и разширително устройство, както е дефиниран в Регламент (ЕС) 2015/1095;
4.
„отдалечен шкаф“ означава хладилен уред с функция за директна продажба, който се състои от фабрично сглобени компоненти, които за да функционират като хладилен уред с функция за директна продажба се нуждаят от допълнително свързване към отдалечени компоненти (кондензационен агрегат с вода и/или компресор и/или кондензационен агрегат с вода), които не са неразделна част от шкафа;
5.
„хладилни уреди за преработка на храни с функция за директна продажба“ означава хладилен уред с функция за директна продажба специално изпитани и одобрени за извършване на преработка на храни като машини за сладолед или хладилни автомати за продажби, оборудвани с микровълнова печка, или машини за лед; това на включва хладилни уреди с функция за директна продажба, снабдени с едно отделение, специално предназначено за извършване на преработка на храни, което заема по-малко от 20 % от общия нетен обем на уреда;
6.
„нетен обем“ означава онази част от брутния обем на всяко отделение, която е останала след приспадането на обема на компонентите и пространствата, неизползваеми за съхранение или излагане на хранителни и други продукти, изразен в кубични дециметри (dm3) или литри (l);
7.
„брутен обем“ означава обемът, ограден от вътрешната облицовка на отделението, без вътрешните принадлежности и със затворена врата или капак, изразен в кубични дециметри (dm3) или литри (l);
8.
„специално изпитан и одобрен“ означава, че продуктът отговаря на всички от следните изисквания:
а)
специално е проектиран и изпитан за посочените експлоатационни условия или приложение, съгласно упоменатото законодателство на Съюза или свързани с него актове, съответното законодателство на държава членка, и/или съответните европейски или международни стандарти;
б)
придружава се от доказателства за включване в техническата документация под формата на сертификат, маркировка за одобрение на типа или протокол от изпитване, показващи, че продуктът е специално одобрен за посочените експлоатационни условия или приложение;
в)
пуснат е на пазара специално за посочените експлоатационни условия или приложение, както се вижда най-малко от техническата документация, предоставената информация за продукта и от всички рекламни или маркетингови материали;
9.
„витрина за салати“ означава хладилен уред с функция за директна продажба с една или повече врати или предни чекмеджета във вертикалната равнина, които имат отвори в горната повърхност, в които могат да бъдат поставени кутии за временно съхранение с лесен достъп на хранителни продукти като гарнитури за пица или салати;
10.
„хоризонтална обслужваща витрина с вградено място за съхранение“ означава хоризонтален шкаф за подпомагано обслужване, който включва охлаждано пространство за съхранение, което е най-малко 100 литра (l) на линеен метър (m) от уреда и което обикновено се намира в долната част на обслужващата витрина;
11.
„хоризонтален шкаф“ означава хладилен уред с функция за директна продажба с хоризонтално излагане, който се отваря отгоре и е достъпен отгоре;
12.
„работна температура на охлаждане“ означава температура между –3,5 градуса Целзий (°C) и 15 градуса Целзий (°C) за уреди, оборудвани със системи за управление на енергията, с цел икономии на енергия, и между –3,5 градуса Целзий (°C) и 10 градуса Целзий (°C) за уреди, които не са оборудвани със системи за управление на енергията, с цел икономии на енергия;
13.
„максимална температура“ означава максималната температура в дадено отделение по време на изпитването;
14.
„хладилен автомат за продажби“ означава хладилен уред с функция за директна продажба, предназначен да приема плащанията или жетоните на потребителите, като им предоставя охладени хранителни и други продукти, без да е необходима човешка намеса на място;
15.
„ъглов шкаф“ означава хладилен уред с функция за директна продажба, който се използвана за постигане на геометрични непрекъснатост между два линейни шкафа, които са под ъгъл един спрямо друг и/или които формират крива. Ъгловите шкафове нямат разпознаваема надлъжна ос или дължина, тъй като представляват само запълваща форма (клиновидна или подобна) и не са предназначени да функционират като отделни хладилни уреди. Двете странични стени на ъгловите шкафове сключват помежду си ъгъл между 30 ° и 90 °;
16.
„работна температура на замразяване“ означава температура под –12 градуса Целзий (°C);
17.
„обслужваща витрина за риба с люспест лед“ означава хоризонтален шкаф за подпомагано обслужване, предназначена и предлагана на пазара специално за излагането на пресни рибни продукти. За тази витрина е характерно наличието в горната ѝ част на подложка от люспест лед, чието предназначение е да поддържа температурата на изложените рибни продукти, и е снабдена също така с дренажна тръба;
18.
„охладител за вино“ означава хладилен уред само с един тип отделение за съхранение на вино, с прецизно управление на температурата за условията на съхранение и на зададената температура, в който са взети противовибрационни мерки, както е дефиниран в Регламент (ЕС) 2019/2016;
19.
„отделение“ означава оградено пространство в даден хладилен уред с функция за директна продажба, отделено от другите отделения със стена, контейнер или подобна конструкция, и което е пряко достъпно през една или повече външни врати, като самото то може да бъде разделено на подотделения. За целите на настоящия регламент, ако не е посочено друго, „отделение“ се отнася едновременно за отделения и подотделения;
20.
„външна врата“ е частта от хладилния уред с функция за директна продажба, която може да бъде местена или отстранена най-малкото с цел да се позволи вкарването на полезно съдържание отвън, вътре, или изваждането на полезното съдържание извън хладилния уред с функция за директна продажба;
21.
„подотделение“ означава затворено пространство в дадено отделение, което е с различен работен температурен интервал от отделението, в което се намира;
22.
„минибар“ означава хладилен уред с общ обем най-много 60 литра, чието основно предназначение е съхранението и продажбата на хранителни продукти в хотелски стаи и подобни помещения, както е определен в Регламент (ЕС) 2019/2016;
23.
„място на продажба“ означава мястото, в което хладилните уреди с функция за директна продажба са изложени или се предлагат за продажба, даване под наем или продажба на изплащане;
24.
„индекс за енергийна ефективност“ (ИЕЕ) означава числов индекс за относителната енергийна ефективност на даден хладилен уред с функция за директна продажба, изразен в проценти (%), изчислен съгласно точка 2 от приложение IV;
Член 3
Задължения на доставчиците
1.   Доставчиците гарантират, че:
а)
всеки хладилен уред с функция за директна продажба се доставя с отпечатан етикет с формата, определен в приложение III;
б)
параметрите от продуктовия информационен лист, определени в приложение V, са въведени в продуктовата база данни;
в)
при изрично искане на търговеца, продуктовият информационен лист се предоставя в печатна форма;
г)
съдържанието на техническата документация, определено в приложение VI, се въвежда в продуктовата база данни;
д)
всяка визуална реклама за определен модел хладилен уред с функция за директна продажба, съдържа класа на енергийна ефективност и спектъра на класовете на енергийната ефективност, присъстващи върху етикета, в съответствие с приложение VII;
е)
всички технически рекламни материали или други рекламни материали, отнасящи се за конкретен модел хладилен уред с функция за директна продажба, включително технически рекламни материали или други рекламни материали в интернет, трябва да включват класа на енергийната ефективност на този модел и спектъра на класовете на енергийната ефективност, присъстващи върху етикета, в съответствие с приложение VII и приложение VIII;
ж)
за всеки модел хладилен уред с функция за директна продажба на търговците се предоставя електронен етикет във формата и с информацията, определени в приложение III;
з)
за всеки модел хладилен уред с функция за директна продажба на търговците се предоставя електронен продуктов лист, определен в приложение V.
2.   Класът на енергийна ефективност се определя въз основа на индекса за енергийна ефективност, изчислен в съответствие с приложение II.
Член 4
Задължения на търговците
Търговците гарантират, че:
а)
всеки хладилен уред с функция за директна продажба, на мястото на продажба на уреда, включително на търговски изложения, е с етикет, предоставен от доставчиците в съответствие с член 3, параграф 1, буква а), като етикетът за уредите за вграждане се поставя по такъв начин, че да бъде ясно видим, а за другите хладилни уреди с функция за директна продажба — по такъв начин, че да бъде ясно видим на външната страна на лицето или отгоре на хладилния уред;
б)
в случай на продажба от разстояние, етикетът и продуктовият информационен лист се предоставят в съответствие с приложения VII и VIII;
в)
всяка визуална реклама за определен модел хладилен уред с функция за директна продажба, в това число по интернет, съдържа класа на енергийна ефективност и спектъра на класовете на енергийната ефективност, присъстващи върху етикета, в съответствие с приложение VII и VIII;
г)
всички технически рекламни материали или други рекламни материали, отнасящи се за конкретен модел хладилен уред с функция за директна продажба, включително технически рекламни материали или други рекламни материали в интернет, в които са описани конкретните му технически параметри, се включва класът на енергийната ефективност на този модел и спектърът на класовете на енергийната ефективност, присъстващи върху етикета, в съответствие с приложения VII и VIII.
Член 5
Задължения на интернет платформите, осигуряващи хостинг
Когато доставчик на услуги за хостинг (съхраняване на информация), посочен в член 14 от Директива 2000/31/ЕО, позволява директната продажбата на хладилни уреди с функция за директна продажба на своя интернет сайт, доставчикът на услугите осигурява показването на електронния етикет и електронния продуктов информационен лист, предоставени от търговеца, на изобразителното устройство, в съответствие с разпоредбите на приложение VIII, и уведомява търговеца за задължението да ги изобразява.
Член 6
Измервателни методи
Информацията, предоставяна по членове 3 и 4, трябва да бъде получена чрез надеждни, точни и възпроизводими измервателни и изчислителни методи, които са съобразени с признатите най-съвременни измервателни и изчислителни методи, определени в приложение IV.
Член 7
Процедура за проверка с цел надзор върху пазара
Когато извършват проверките за надзор на пазара, посочени в член 8, параграф 3 от Директива (ЕС) 2017/1369, държавите членки прилагат процедурата за проверка, определена в приложение IX.
Член 8
Преглед
Комисията извършва преглед на настоящия регламент в светлината на технологичния напредък и представя на Консултативния форум резултатите от оценката, включително, ако е целесъобразно, проект на предложение за преразглеждане, не по-късно от 25 декември 2023 г. При прегледа, наред с другото, се извършва оценка на:
а)
класовете на енергийна ефективност;
б)
възможността да се отговори на аспектите на кръговата икономика;
в)
осъществимостта на евентуално прецизиране на класификацията на продуктите, като наред с другото се разгледат разликата между интегралните и отдалечените шкафове.
Член 9
Влизане в сила и прилагане
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Той се прилага от 01 март 2021 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 11 март 2019 година.
За Комисията
Председател
Jean-Claude JUNCKER
(1)  ОВ L 198, 28.7.2017 г., стр. 1.
(2)  Съобщение на Комисията. Работен план за екопроектирането за периода 2016—2019 г., COM(2016) 773 final, 30.11.2016 г.
(3)  Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продукти, свързани с енергопотреблението (ОВ L 285, 31.10.2009 г., стр. 10).
(4)  Делегиран регламент (ЕС) 2019/2016 на Комисията от 11 март 2019 г. за допълнение на Регламент (ЕС) 2017/1369 на Европейския парламент и на Съвета по отношение на енергийното етикетиране на хладилни уреди и за отмяна на Делегиран регламент (ЕС) № 1060/2010 на Комисията (вж. страница 102 от настоящия брой на Официален вестник).
(5)  Регламент (ЕС) 2015/1095 на Комисията от 5 май 2015 г. изпълнение на Директива 2009/125/ЕО на Европейския парламент и на Съвета по отношение на изискванията за екопроектиране на професионални хладилни шкафове за съхранение, бързоохлаждащи шкафове, кондензационни агрегати и технологични охладители (ОВ L 177, 8.7.2015 г., стр. 19).
(6)  Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (ОВ L 316, 14.11.2012 г., стр. 12).
(7)  Директива 2000/31/ЕО на Европейския парламент и на Съвета от 8 юни 2000 г. за някои правни аспекти на услугите на информационното общество, и по-специално на електронната търговия на вътрешния пазар (Директива за електронната търговия) (ОВ L 178, 17.7.2000 г., стр. 1).
ПРИЛОЖЕНИЕ I
Определения, приложими за приложенията
Прилагат се следните определения:
1)
„охладител за напитки“ означава хладилен уред с функция за директна продажба, предназначен за охлаждането с определена скорост на опаковани трайни напитки, с изключение на вино, заредени при околната температура, с цел продажбата им при определени температури под околната температура. Охладителят за напитки позволява достъп до напитките направо през открити страни или посредством една или повече врати, чекмеджета, или и двете. За целите на икономията на енергия температурата в охладителя може да се повишава в периодите на липсва на търсене, с оглед на трайния характер на напитките;
2)
„фризер за сладолед“ означава хоризонтален затворен шкаф, предназначен за съхранението и/или излагането и продажбата на предварително опакован сладолед, като достъпът на потребителя до предварително опакования сладолед се осъществява чрез отваряне отгоре на непрозрачен или прозрачен капак, с нетен обем ≤ 600 литра (l) и само в случаите на фризери за сладолед с прозрачен капак — нетният обем, разделен на ОПИ е ≥ 0,35 метра (m);
3)
„прозрачен капак“ означава врата от прозрачен материал, който покрива най-малко 75 % от повърхността на вратата и който позволява на крайния потребител ясно да вижда продуктите през него;
4)
„обща площ за излагане (ОПИ)“ означава общата видима площ за хранителни и други продукти, включително видимата площ през остъкляването, образувана от сумата на площите на хоризонталната и вертикалната проекции на нетния обем, и изразена в квадратни метри (m2);
5)
код „бърз отговор“ (QR) означава матричен баркод, присъстващ върху енергийния етикет на модела на продукта, който отвежда до информацията за този модел, намираща се в публично достъпната част на продуктовата база данни;
6)
„годишно енергопотребление“ (AE) означава среднодневното енергопотребление, умножено по 365 (дните в годината), изразено в киловатчасове на година (kWh/год.) и изчислено в съответствие с точка 2, буква б) от приложение IV;
7)
„дневно енергопотребление“ (Edaily
) означава енергията потребена от даден хладилен уред с функция за директна продажба за 24 часа при стандартни условия, изразено в киловатчасове на ден (kWh/24h);
8)
„стандартно годишно енергопотребление“ (SAE) означава еталонното годишно енергопотребление на хладилен уред с функция за директна продажба, изразено в киловатчасове на година (kWh/год.) и изчислено в съответствие с точка 2, буква в) от приложение IV;
9)
„M“ и „N“ означават моделиращи параметри, които вземат предвид зависимостта на енергопотреблението от общата площ за излагане или обема, като стойностите са определени в таблица 3 от приложение IV;
10)
„температурен коефициент“ (С) означава корекционен коефициент, който отчита разликата в работната температура;
11)
„коефициент за климатичния клас“ (CC) означава корекционен коефициент, който отчита разликата в околните условията, за които е проектиран за хладилният уред;
12)
„Р“ е корекционен коефициент, който отчита разликите между интегралните и отдалечените шкафове;
13)
„интегрален шкаф“ означава хладилен уред с функция за директна продажба, който има вградена хладилна система, която включва компресор и кондензационен агрегат;
14)
„витрина за сладолед“ означава хладилен уред с функция за директна продажба, в който сладоледът може да се съхранява, излага и загребва в рамките на предписаните температурни граници, както са определени в приложение IV, таблица 4;
15)
„вертикален шкаф“ означава хладилен уред с функция за директна продажба, с вертикално или наклонено отваряне на площта за излагане;
16)
„полувертикален шкаф“ означава вертикален шкаф с вертикално или наклонено отваряне на площта за излагане, чиято обща височина не превишава 1,5 метра (m);
17)
„комбиниран шкаф“ означава хладилен уред с функция за директна продажба, който съчетава посоките на излагане и отваряне на вертикален и хоризонтален шкаф;
18)
„шкаф за супермаркет“ означава хладилен уред с функция за директна продажба, предназначен за продажбата и излагането на хранителни и други продукти в приложения за търговия на дребно като супермаркети; Охладителите за напитки, хладилните автомати за продажби, витрините за сладолед и фризерите за сладолед не се считат за шкафове за супермаркет;
19)
„хладилник“ означава хладилен уред с функция за директна продажба, който непрекъснато поддържа температурата на съхраняваните в шкафа продукти на нивото на работната температура на охлаждане;
20)
„фризер“ означава хладилен уред с функция за директна продажба, който непрекъснато поддържа температурата на съхраняваните в шкафа продукти на нивото на работната температура на замразяване;
21)
„шкаф с подвижен стелаж“ означава шкаф за супермаркет, който позволява стоките да се излагат директно върху своите палети или стелажи, които могат да се вкарват чрез повдигане, накланяне или чрез премахване на долната предна част, когато съществува;
22)
„M-пакет“ означава изпитвателен пакет, оборудван с устройства за измерване на температурата;
23)
„автомат за продажби с няколко температури“ означава хладилен автомат за продажби, включващ най-малкото две отделения с различни работни температури;
24)
„начин за визуализиране“ означава всеки екран, включително сензорен екран или приспособление на база друга технология за визуализиране, използвани за показване на потребителя на съдържание от интернет;
25)
„сензорен екран“ означава екран, който реагира на докосване, като например екран на таблет, планшетен компютър или смартфон;
26)
„вложено показване“ означава интерфейс за визуализиране, чрез който се осъществява достъп до изображение или набор от данни посредством щракване с мишката, посочване с мишката или разширяване върху сензорен екран на друго изображение или набор от данни;
27)
„алтернативен текст“ означава текст, представен като алтернатива на графично изображение, даващ възможност информацията да бъде представена в неграфична форма, в случай че устройствата за визуализиране не могат да възпроизведат графиката, или като помощно средство за осигуряване на достъпност, например за входни данни за приложения за синтезиране на реч.
ПРИЛОЖЕНИЕ II
Класове на енергийна ефективност
Класът на енергийна ефективност на хладилните уреди с функция за директна продажба се определя въз основа на ИЕЕ, както е опреден в таблица 1.
Таблица 1
Класове на енергийна ефективност на хладилни уреди с функция за директна продажба
Клас на енергийна ефективност
ИЕЕ
A
ИЕЕ < 10
B
10 ≤ ИЕЕ < 20
C
20 ≤ ИЕЕ < 35
D
35 ≤ ИЕЕ < 50
E
50 ≤ ИЕЕ < 65
F
65 ≤ ИЕЕ < 80
G
ИЕЕ ≥ 80
ИЕЕ на хладилните уреди с функция за директна продажба се определя в съответствие с точка 2 от приложение IV.
ПРИЛОЖЕНИЕ III
Етикет за хладилните уреди с функция за директна продажба
1.   ЕТИКЕТ ЗА ХЛАДИЛНИ УРЕДИ С ФУНКЦИЯ ЗА ДИРЕКТНА ПРОДАЖБА, С ИЗКЛЮЧЕНИЕ НА ОХЛАДИТЕЛИ ЗА НАПИТКИ И ФРИЗЕРИ ЗА СЛАДОЛЕД
1.1.   Етикет:
1.2.   Етикетът съдържа следната информация:
I.
код QR;
II.
име или търговска марка на доставчика;
III.
идентификатор на модела, предлаган от доставчика;
IV.
скала на класовете на енергийна ефективност от А до G;
V.
клас на енергийна ефективност, определен в съответствие с приложение II;
VI.
AE, изразено в kWh годишно, и закръглено до най-близкото цяло число;
VII.
—
за хладилните автомати за продажби: сбора от нетните обеми на всички отделения с работни температури на охлаждане, изразен в литри (l) и закръглен до най-близкото цяло число,
—
за всички други хладилни уреди с функция за директна продажба: сбора от площите за излагане с работни температури на охлаждане, изразен в квадратни метри (m2) и закръглен до втория знак след десетичната запетая,
—
за хладилни уреди с функция за директна продажба, които не съдържат отделения с работни температури на охлаждане: пиктограмата и стойностите в литри (l) или квадратни метри (m2) в VII се пропускат;
VIII.
—
за хладилни уреди с функция за директна продажба, на които всички отделения с работна температура на охлаждане са от един температурен клас, с изключение на хладилни автомати за продажби:
—
температурата в горната част: най-високата температура на най-топлия M-пакет на отделението(ята) с работни температури на охлаждане, изразена в градуси Целзий (°C) и закръглена до най-близкото цяло число, както е определена в таблица 4,
—
температурата в долната част: най-ниската температура на най-студения M-пакет на отделението(ята) с работни температури на охлаждане, изразена в градуси Целзий (°C) и закръглена до най-близкото цяло число, или най-високата минимална температура от всички M-пакети на отделението(ята) с работни температури на охлаждане, изразена в градуси Целзий (°C) и закръглена до най-близкото цяло число, както са определени в таблица 4,
—
за хладилните автомати за продажби:
—
температурата в горната част: най-високата измерена температура на продуктите в отделението(ята) с работни температури на охлаждане, изразена в градуси Целзий (°C) и закръглена до най-близкото цяло число, както е определена в таблица 4,
—
температурата в долната част: температурата се пропуска,
—
за хладилни уреди с функция за директна продажба, които не съдържат отделения с работни температури на охлаждане, пиктограмата и стойностите в градуси Целзий (°C) в VIII се пропускат;
IX.
—
за всички хладилни уреди с функция за директна продажба, с изключение на автоматите за продажби: сбора от площите за излагане с работни температури на замразяване, изразен в квадратни метри (m2) и закръглен до втория знак след десетичната запетая,
—
за хладилни уреди с функция за директна продажба, които не съдържат отделения с работни температури на замразяване: пиктограмата и стойностите в квадратни метри (m2) в IX се пропускат;
X.
—
за хладилни уреди с функция за директна продажба, на които всички отделения с работни температури на замразяване са от един температурен клас, с изключение на хладилни автомати за продажби:
—
температурата в горната част: най-високата температура на най-топлия M-пакет на отделението(ята) с работни температури на замразяване, изразена в градуси Целзий (°C) и закръглена до най-близкото цяло число, както е определена в таблица 4,
—
температурата в долната част: най-ниската температура на най-студения M-пакет на отделението(ята) с работни температури на замразяване, изразена в градуси Целзий (°C) и закръглена до най-близкото цяло число, или най-високата минимална температура от всички M-пакети на отделението(ята) с работни температури на замразяване, изразена в градуси Целзий (°C) и закръглена до най-близкото цяло число, както са определени в таблица 4,
—
за хладилните автомати за продажби:
—
температурата в горната част: най-високата измерена температура на продуктите в отделението(ята) с работни температури на замразяване, изразена в градуси Целзий (°C) и закръглена до най-близкото цяло число, както е определена в таблица 4,
—
температурата в долната част: температурата се пропуска,
—
за хладилни уреди с функция за директна продажба, които не съдържат отделения с работни температури на замразяване: пиктограмата и стойностите в градуси Целзий (°C) в X се пропускат;
XI.
номера на настоящия регламент, който е „2019/2018“.
2.   ЕТИКЕТ ЗА ОХЛАДИТЕЛИ ЗА НАПИТКИ
2.1.   Етикет:
2.2.   Етикетът съдържа следната информация:
I.
код QR;
II.
име или търговска марка на доставчика;
III.
идентификатор на модела, предлаган от доставчика;
IV.
скала на класовете на енергийна ефективност от А до G;
V.
клас на енергийна ефективност, определен в съответствие с приложение II;
VI.
AE, изразено в kWh годишно, и закръглено до най-близкото цяло число;
VII.
сбора от брутните обеми на всички отделения с работни температури на охлаждане, изразен в литри (l) и закръглен до най-близкото цяло число;
VIII.
най-високата средна температура за отделението за всички отделения с работни температури на охлаждане, изразена в градуси Целзий (°C) и закръглена до най-близкото цяло число, както е определена в таблица 5;
IX.
най-високата околна температура, изразена в градуси Целзий (°C) и закръглена до най-близкото цяло число, както е определена в таблица 6;
X.
номера на настоящия регламент, който е „2019/2018“.
3.   ЕТИКЕТ ЗА ФРИЗЕРИТЕ ЗА СЛАДОЛЕД
3.1.   Етикет:
3.2.   Етикетът съдържа следната информация:
I.
код QR;
II.
име или търговска марка на доставчика;
III.
идентификатор на доставчика на модела;
IV.
скала на класовете на енергийна ефективност от А до G;
V.
клас на енергийна ефективност, определен в съответствие с приложение II;
VI.
AE, изразено в kWh годишно, и закръглено до най-близкото цяло число;
VII.
сбора от нетните обеми на всички отделения с работни температури на замразяване, изразен в литри (l) и закръглен до най-близкото цяло число;
VIII.
най-високата средна температура за отделението за всички отделения с работни температури на замразяване, изразена в градуси Целзий (°C) и закръглена до най-близкото цяло число, както е определена в таблица 7;
IX.
най-високата околна температура, изразена в градуси Целзий (°C) и закръглена до най-близкото цяло число, както е определена в таблица 8;
X.
номера на настоящия регламент, който е „2019/2018“.
4.   ОФОРМЛЕНИЯ НА ЕТИКЕТИ
4.1.   Оформление на етикета за хладилни уреди с функция за директна продажба, с изключение на охладителите за напитки и фризерите за сладолед:
4.2.   Оформление на етикета за охладители за напитки:
4.3.   Оформление на етикета за фризери за сладолед:
4.4.   Като:
а)
етикетът трябва да е широк най-малко 96 mm и висок най-малко 192 mm. Когато етикетът се отпечатва в по-голям формат, съдържанието му, независимо от това, остава с размери, пропорционални на спецификациите по-горе.
б)
Фонът на етикета е 100 % бял.
в)
Шрифтовете са Verdana и Calibri.
г)
Размерите и спецификациите на елементите, образуващи етикета се указват в образците на етикети в точки 4.1 до 4.3.
д)
Цветовете са CMYK — синьозелен, пурпурен, жълт и черен, съгласно следния пример: 0,70,100,0: 0 % синьозелено, 70 % пурпурно, 100 % жълто, 0 % черно.
е)
Етикетът трябва да отговаря на следните изисквания (номерацията се отнася за фигурите по-горе):
цветовете на логотипа на ЕС са следните:
—
фон: 100,80,0,0,
—
звезди: 0,0,100,0;
цветът на логотипа за енергия е: 100,80,0,0;
кодът QR е в 100 % черен цвят;
името на доставчика е в 100 % черен цвят и с получер шрифт Verdana, 9 пункта;
идентификаторът на модела е в 100 % черен цвят и с нормален шрифт Verdana, 9 пункта;
скалата от A до G е, както следва:
—
буквите на скалата на клас на енергийната ефективност е 100 % бял, а шрифтът е получер Calibri, 19 пункта; буквите са центрирани върху ос на 4,5 mm от левия край на стрелките,
—
цветовете на стрелките на скалата от A до G са, както следва:
—
Клас А: 100,0,100,0:
—
Клас B: 70,0,100,0:
—
Клас C: 30,0,100,0:
—
Клас D: 0,0,100,0:
—
Клас Е: 0,30,100,0:
—
Клас F: 0,70,100,0:
—
Клас G: 0,100,100,0;
вътрешните разделителни линии трябва да са с дебелина 0,5 пункта, а цветът да е 100 % черен;
цветът на буквата на класа на енергийната ефективност е 100 % бял, а шрифтът е получер Calibri 33 пункта. Стрелката на класа на енергийната ефективност и съответната стрелка от скалата A до G са разположени по такъв начин, че върховете им да лежат на една линия. Буквата в стрелката на класа на енергийната ефективност е разположена в центъра на правоъгълната част на стрелката, която е в 100 % черен цвят;
стойността на годишното енергопотребление е с получер шрифт Verdana 28 пункта; „kWh/година“ е с нормален шрифт Verdana 18 пункта. Текстът е центриран и е в 100 % черен цвят.
пиктограмите трябва да бъдат, както са показани в оформленията на етикети и както следва:
—
линиите на пиктограмите трябва да са с дебелина 1,2 пункта, като и пиктограмите и текстовете (числа и мерни единици) трябва да са в 100 % черен цвят,
—
числата под пиктограмите са с получер шрифт Verdana 16 пункта, а мерните единици са с нормален шрифт Verdana 12 пункта, като всичко е центрирано под пиктограмите,
—
стойностите на температурата са с получер шрифт Verdana 12 пункта, като „°С“ е с нормален шрифт Verdana 12 пункта, и се разполагат или отдясно на пиктограмата, представляваща термометър, или в пиктограмата, представляваща околната температура,
—
за хладилни уреди с функция за директна продажба, с изключение на охладителите за напитки и фризерите за сладолед: ако уредът съдържа само отделение(я) за замразяване или само незамразяващо(и) отделение(я), се изобразяват само съответните пиктограми, както са определени в точка 1.2 VII, VIII, IX и X и се центрират между вътрешната разделителна линия под годишното енергопотребление и долния край на енергийния етикет;
номерът на регламента е в 100 % черен цвят и с нормален шрифт Verdana 6 пункта;
ПРИЛОЖЕНИЕ IV
Измервателни методи и изчисления
За целите на съответствието и проверката на съответствието с изискванията на настоящия регламент, измерванията и изчисленията се извършват, като се използват хармонизирани стандарти или други надеждни, точни и възпроизводими методи, които са съобразени с общопризнатите най-съвременни методи и са в съответствие с разпоредбите, определени по-долу. Номерата на тези хармонизирани стандарти са публикувани за тази цел в Официален вестник на Европейския съюз.
1.   Общи условия за провеждането на изпитвания:
а)
околните условия трябва да отговарят на набор 1, с изключение на фризерите за сладолед и витрините за сладолед, които се изпитват при околни условия, отговарящи на набор 2, както е определен в таблица 2;
б)
когато дадено отделение може да бъде настроено на различни температури, то се изпитва при най-ниската работна температура;
в)
хладилните автомати за продажби с отделения с променлив обем се изпитват, като обемът на отделението с най-високата работна температура се нагласява на минималния нетен обем;
г)
за охладители за напитки, посочената скорост на охлаждане трябва да съответства на времето на възстановяване след дозареждане на уреда на половината от нетния обем.
Таблица 2
Околни условия
Температура по сухия термометър, °C
Относителна влажност, %
Точка на росата, °C
Тегло на водните пари в сухия въздух, g/kg
Набор 1
25
60
16,7
12,0
Набор 2
30
55
20,0
14,8
2.   Определяне на ИЕЕ:
а)
За всички хладилни уреди с функция за директна продажба, ИЕЕ, изразен в % и закръглен до първия знак след десетичната запетая, е съотношението между AE (в kWh/год.) и еталонното SAE (в kWh/год.) и се изчислява, както следва:
ИЕЕ = AE/SAE.
б)
AE, изразено в kWh/год. и закръглено до втория знак след десетичната запетая, се изчислява, както следва:
AE = 365 × Edaily
;
където:
—
Edaily
 е енергопотреблението на хладилния уред с функция за директна продажба за 24 часа, изразено в kWh/24h и закръглено до третия знак след десетичната запетая.
в)
SAE е изразено в kWh/год. и закръглено до втория знак след десетичната запетая. За хладилни уреди с функция за директна продажба, на които всички отделения са от един и същ температурен клас и за хладилни автомати за продажби, SAE се изчислява по следния начин:
SAE = 365 × P × (M + N × Y) × C;
За хладилни уреди с функция за директна продажба, които имат повече от едно отделение и чиито отделения са от различни температурни класове, с изключение на хладилните автомати за продажби, SAE се изчислява по следния начин:
;
където:
1)
c е поредният номер на типа отделение в интервала от 1 до n, като n е общият брой на типовете отделения;
2)
стойностите на M и N са дадени в таблица 3.
Таблица 3
Стойности на М и N
Категория
Стойност на M
Стойност на N
Охладители за напитки
2,1
0,006
Фризери за сладолед
2,0
0,009
Хладилни автомати за продажби;
4,1
0,004
Витрини за сладолед
25,0
30,400
Вертикални и комбинирани хладилни шкафове за супермаркети
9,1
9,100
Хоризонтални хладилни шкафове за супермаркети
3,7
3,500
Вертикални и комбинирани фризери за супермаркети
7,5
19,300
Фризери тип ракла за супермаркети
4,0
10,300
Шкафове с подвижен стелаж (от 1 март 2021 г.)
9,2
11,600
Шкафове с подвижен стелаж (от 1 септември 2023 г.)
9,1
9,100
3)
Стойностите на C, температурният коефициент, са дадени в таблица 4.
Таблица 4
Температурни условия и съответните температурни стойности на температурния коефициент, C
н.п. = не се прилага
а)
шкафове за супермаркети
Категория
Температурен клас
Най-високата температура на най-топлия M-пакет (°C)
Най-ниската температура на най-студения M-пакет (°C)
Най-високата минимална температура на всички M-пакети (°C)
Стойност на C
Вертикални, комбинирани хладилни шкафове за супермаркети
M2
≤ +7
≥ –1
н.п.
1,00
H1 и H2
≤ +10
≥ –1
н.п.
0,82
M1
≤ +5
≥ –1
н.п.
1,15
Хоризонтални хладилни шкафове за супермаркети
M2
≤ +7
≥ –1
н.п.
1,00
H1 и H2
≤ +10
≥ –1
н.п.
0,92
M1
≤ +5
≥ –1
н.п.
1,08
Вертикални и комбинирани фризери за супермаркети
L1
≤ –15
н.п.
≤ –18
1,00
L2
≤ –12
н.п.
≤ –18
0,90
L3
≤ –12
н.п.
≤ –15
0,90
Фризери тип ракла за супермаркети
L1
≤ –15
н.п.
≤ –18
1,00
L2
≤ –12
н.п.
≤ –18
0,92
L3
≤ –12
н.п.
≤ –15
0,92
б)
Витрини за сладолед
Температурен клас
Най-високата температура на най-топлия M-пакет (°C)
Най-ниската температура на най-студения M-пакет (°C)
Най-високата минимална температура на всички M-пакети (°C)
Стойност на C
G1
–10
–14
н.п.
1,00
G2
–10
–16
н.п.
1,00
G3
–10
–18
н.п.
1,00
L1
–15
н.п.
–18
1,00
L2
–12
н.п.
–18
1,00
L3
–12
н.п.
–15
1,00
S
Специална класификация
1,00
в)
Хладилни автомати за продажби;
Температурен клас (*2)
Максимална измерена температура на продукта (Tv
) (°C)
Стойност на C
Категория 1
7
1+(12–TV)/25
Категория 2
12
Категория 3
3
Категория 4
(TV1+TV2)/2 (*1)
Категория 6
(TV1+TV2)/2 (*1)
г)
Други хладилни уреди с функция за директна продажба
Категория
Стойност на C
Други уреди
1,00
4)
Коефициентът Y се изчислява, както следва:
а)
за охладители за напитки:
Yc е еквивалентният обем на отделенията на охладителя за напитки със зададена температура Tc, (Veq
c), изчислен по следния начин:
Yc = Veq
c = Брутен обемc × ((25 – Tc)/20) × CC;
където Tc е средната температура за класификацията на отделението, а CC е коефициент за климатичния клас. Стойностите за Tc са определени в таблица 5. Стойностите за CC са определени в таблица 6.
Таблица 5
Температурни класове и съответните средни температури (Tc) на отделенията на охладителите за напитки
Температурен клас
Tc (°C)
K1
+ 3,5
K2
+ 2,5
K3
–1,0
K4
+ 5,0
Таблица 6
Работни условия и стойности на (CC) за охладителите за напитки
Най-високата околна температура (°C)
Околна относителна влажност (%)
CC
+25
60
1,00
+32
65
1,05
+ 40
75
1,10
б)
за фризерите за сладолед:
YC е еквивалентният обем на отделенията на фризера за сладолед със зададена температура Tc, (Veq
c), изчислен по следния начин:
Yc = Veq
c = Нетен обемc × ((12 – Tc)/30) × CC;
където Tc е средната температура за класификацията на отделението, а CC е коефициент за климатичния клас. Стойностите за Tc са определени в таблица 7. Стойностите за CC са определени в таблица 8
Таблица 7
Температурни класове и съответните средни температури (Tc) на отделенията на фризерите за сладолед
Температурен клас
Tc (°C)
Температура на най-топлия M-пакет, която при всички изпитвания (с изключение на изпитването при отворен капак) е по-ниска или равна на, (°C)
Максималното покачване на температурата на най-топлия M-пакет, допуснато при изпитването при отворен капак (°C)
–18
2
–18,0
–7
2
–7,0
Таблица 8
Работни условия и съответните стойности на CC за фризерите за сладолед
Минимална стойност
Максимална стойност
CC
Околна температура (°C)
Околна относителна влажност (%)
Околна температура (°C)
Относителна влажност (%);
Фризер за сладолед с прозрачен капак
16
80
30
55
1,00
35
75
1,10
40
40
1,20
Фризер за сладолед с непрозрачен капак
16
80
30
55
1,00
35
75
1,04
40
40
1,10
в)
за хладилните автомати за продажби:
Y е нетният обем на хладилния автомат за продажби и е сбор от обемите на всички отделения, продуктите в които са пряко налични за продажба, и обема, през който преминават продуктите в процеса на подаване, изразен в литри (l) и закръглен до най-близкото цяло число;
г)
за всички други хладилни уреди с функция за директна продажба:
Yc е сбор от ОПИ на всички отделения от един и същи температурен клас на хладилния уред с функция за директна продажба, изразен в квадратни метри (m2) и закръглен до втория знак след десетичната запетая.
5)
Стойностите на P са определени в таблица 9.
Таблица 9
Стойности на P
Тип на шкафа
P
Интегрални шкафове за супермаркети
1,10
Други хладилни уреди с функция за директна продажба
1,00
(*1)  За автоматите за продажби с няколко температури, TV е средноаритметичната стойност на TV1 (измерената максимална температура на продукта в най-топлото отделение) и TV2 (измерената максимална температура на продукта в най-студеното отделение).
(*2)  Категория 1 = хладилни машини със затворена предна страна, предназначени за алуминиеви кутии и бутилки, в които продуктите се съхраняват един върху друг, категория 2 = хладилни машини с остъклена предна страна, предназначени за алуминиеви кутии и бутилки, захарни изделия и закуски, категория 3 = хладилни машини с остъклена предна страна, изцяло предназначени за нетрайни хранителни продукти, категория 4 = хладилни машини с няколко температури и с остъклена предна страна, категория 6 = комбинирани машини, състоящи се от различни категории машини с общ корпус и захранвани от един охладител.
н.п. = не се прилага
ПРИЛОЖЕНИЕ V
Продуктов информационен лист
Съгласно член 3, параграф 1, буква б) доставчикът въвежда в продуктовата база данни информацията, определена в таблица 10.
Таблица 10
Продуктов информационен лист
Име или търговска марка на доставчика:
Адрес на доставчика
 (2)
:
Идентификатор на модела:
Употреба:
Излагане и продажба
Тип на хладилния уред с функция за директна продажба:
[Охладители за напитки/Фризери за сладолед/Витрина за сладолед/Шкаф за супермакети/Хладилни автомати за продажби]
Код на фамилията на шкафа съгласно хармонизираните стандарти или други надеждни, точни и възпроизводими методи в съответствие с приложение IV.
Например: [HC1/…/HC8], [VC1/…/VC4]
Специфични параметри на продукта
(Охладители за напитки: попълнете точка 1, фризери за сладолед: попълнете точка 2, витрина за сладолед: попълнете точка 3, шкаф за супермаркет: попълнете точка 4, хладилни автомати за продажби: попълнете точка 5. Ако хладилният уред с функция за директна продажба съдържа отделения, работещи при различни температури, или отделение, което може да бъде настройвано на различни температури, редовете се повтарят за всяко отделение или температурна настройка):
1.
Охладители за напитки:
Брутен обем (dm3 или l)
Околни условия, за които е подходящ уредът (в съответствие с таблица 6)
Най-високата околна температура (°C)
Относителна влажност (%)
x
x
x
2.
Фризери за сладолед с [прозрачен капак/непрозрачна капак]:
Нетен обем (dm3 или l)
Околни условия, за които е подходящ уредът (в съответствие с таблица 8)
Температурен обхват (°C)
Интервал на относителната влажност (%)
минимална стойност
максимална стойност
минимална стойност
максимална стойност
x
x
x
x
x
3.
Витрина за сладолед
Обща площ за излагане (m2)
Температурен клас (в съответствие с таблица 4, буква б))
х,xx
[G1/ G2/ G3/ L1/ L2/ L3/ S]
4.
[Интегрален/Отдалечен] [хоризонтален/вертикален (различен от полувертикален)/полувертикален/комбиниран] шкаф за супермаркети, шкаф с подвижен стелаж: [да/не]:
Обща площ за излагане (m2)
Температурен клас (в съответствие с таблица 4, буква а))
х,xx
[хладилник: [M2/H1/H2/M1]/фризер: [L1/L2/L3]]
5.
Хладилни автомати за продажби, [хладилни машини със затворена предна страна за алуминиеви кутии и бутилки, в които продуктите се съхраняват един върху друг/ хладилни уреди с остъклена предна страна за [алуминиеви кутии и бутилки, захарни изделия и закуски/изцяло за нетрайни хранителни продукти]/ с няколко температури за [попълнете вида на хранителните продукти, за които е предназначен уредът]/ комбинирани машини, състоящи се от различни категории машини с общ корпус и захранвани от един охладител за [попълнете вида на хранителните продукти, за които е предназначен уредът]]:
Обем (dm3 или l)
Температурен клас (в съответствие с таблица 4, буква в))
x
категория [1/2/3/4/6]
Общи параметри на продукта:
Параметър
Стойност
Параметър
Стойност
Годишно енергопотребление (kWh/год.) (4)
х,xx
Препоръчана(и) температура(и) за оптимално съхранение на храни (°C) (тези настройки не трябва да противоречат на температурните условия, определени в приложение IV, таблица 4, 5 или 6, в зависимост от случая)
x
ИЕЕ
х,x
Клас на енергийна ефективност
[A/B/C/D/E/F/G] (3)
Параметри на светлинния източник
 (1)
 (2):
Тип на светлинния източник
[тип]
Клас на енергийна ефективност
[A/B/C/D/E/F/G] (3)
Минимален срок на гаранцията, предлагана от доставчика
 (2):
Допълнителна информация:
Препратка към уебсайта на доставчика, където се намира информацията по точка 3 от приложение II към Регламент (ЕС) 2019/2024 на Комисията (5)
 (2):
(1)  Както е определено в съответствие с Делегиран регламент (ЕС) 2019/2015 на Комисията (1).
(1)  Делегиран регламент (ЕС) 2019/2015 на Комисията от 11 март 2019 г. за допълнение на Регламент (ЕС) 2017/1369 на Европейския парламент и на Съвета по отношение на енергийното етикетиране на светлинни източници и за отмяна на Делегиран регламент (ЕС) № 874/2012 на Комисията (вж. страница 68 от настоящия брой на Официален вестник).
(2)  Промени в тези точки няма да се считат от значение за целите на член 4, параграф 4 от Регламент (ЕС) 2017/1369.
(3)  Ако продуктовата база данни автоматично генерира окончателното съдържание на това поле, доставчикът не въвежда данните.
(4)  Ако хладилният уред с функция за директна продажба има отделения, работещи при различни температури, се предоставя годишното енергопотребление на целия уред. Ако в едно и също изделие, отделните отделения се охлаждат от различни хладилни системи, когато е възможно се предоставя и енергопотреблението, свързано с всяка от подсистемите.
(5)  Регламент (ЕС) 2019/2024 на Комисията от 11 март 2019 г. за определяне на изисквания за екопроектиране на хладилни уреди с функция за директна продажба съгласно Директива 2009/125/ЕО на Европейския парламент и на Съвета (вж. страница 313 от настоящия брой на Официален вестник).
ПРИЛОЖЕНИЕ VI
Техническа документация
1.   
Техническата документация, посочена в член 3, параграф 1, буква г), включва следните елементи:
а)
информацията, определена в приложение V;
б)
информацията, определена в таблица 11;
Таблица 11
Допълнителна информация, която да се включи в техническата документация
Общо описание на модела на хладилния уред с функция за директна продажба, което да позволява неговото еднозначно и лесно идентифициране:
Параметри на продукта
Основни параметри на продукта:
Параметър
Стойност
Параметър
Стойност
Годишно енергопотребление (kWh/год.)
х,xx
Стандартно годишно енергопотребление (kWh/год.)
х,xx
Дневно енергопотребление (kWh/24h)
x,xхх
Околни условия
[Набор 1/Набор 2]
M
х,x
N
x,xхх
Температурен коефициент (C)
х,xx
Y
х,xx
P
х,xx
Коефициент за климатичния клас (CC) (1)
х,xx
Целева температура (Tc) (°C) (1)
х,x
Допълнителна информация:
Позоваванията на хармонизираните стандарти или други прилагани надеждни, точни и възпроизводими методи:
Когато е целесъобразно, данни за самоличността и подпис на лицето, упълномощено да поема задължения от името на доставчика:
Списък на всички еквивалентни модели, включително идентификаторите им:
2.   
Когато информацията, съдържаща се в техническата документация за конкретен модел е получена:
а)
от модел със същите технически характеристики по отношение на техническа информация, която трябва да бъде предоставена, но произведен от друг производител; или
б)
чрез изчисление на базата на проект или чрез екстраполация от друг модел на същия или на друг производител, или и двете,
техническата документация включва подробностите за такова изчисление, оценката, направена от производителя за проверка на точността на изчислението, и ако е целесъобразно, декларация за еднаквост между моделите на различните производители.
(1)  Само за охладители за напитки и фризери за сладолед.
ПРИЛОЖЕНИЕ VII
Информация, която се предоставя във визуални реклами, в технически или други рекламни материали при продажба от разстояние, с изключение на продажбата от разстояние по интернет
1.
Във визуалните реклами за хладилни уреди с функция за директна продажба, с цел осигуряване на съответствие с изискванията, определени в член 3, параграф 1, буква д) и в член 4, буква в), класът на енергийната ефективност и спектърът на класовете на енергийната ефективност, присъстващи в етикета, се изобразяват, както е определено в точка 4 от настоящото приложение.
2.
В техническите рекламни материали или други рекламни материали за хладилни уреди с функция за директна продажба, с цел осигуряване на съответствие с изискванията, определени в член 3, параграф 1, буква е) и в член 4, буква г), класът на енергийната ефективност и спектърът на класовете на енергийната ефективност, присъстващи в етикета, се изобразяват, както е определено в точка 4 от настоящото приложение.
3.
При всички продажби от разстояние на хартиен носител на хладилни уреди с функция за директна продажба трябва да е показан класът на енергийна ефективност и спектърът на класовете на енергийната ефективност, присъстващи в етикета, както е определено в точка 4 от настоящото приложение.
4.   
Класът на енергийна ефективност и спектърът на класовете на енергийната ефективност се изобразяват, както е показано на фигура 1, със:
а)
стрелка, която съдържа буквата на класа на енергийната ефективност в бял цвят и с получер шрифт Calibri, като размерът на шрифта е най-малкото еквивалентен на този за цената, ако е изобразена, а във всички други случаи размерът на шрифта е такъв, че информацията е ясно видима и четлива;
б)
цветът на стрелката съответства на цвета на класа на енергийната ефективност;
в)
спектъра на наличните класове на ефективност в 100 % черен цвят; и
г)
размерът трябва да е такъв, че стрелката да е ясно видима и четлива. Буквата в стрелката на класа на енергийна ефективност трябва да бъде разположена в центъра на правоъгълната част на стрелката, с черна рамка с дебелина 0,5 пункта, разположена около стрелката и буквата на класа на енергийна ефективност.
Чрез дерогация, ако визуална реклама, технически рекламни материали или други рекламни материали или продажба от разстояние на хартиен носител са отпечатани в черно-бяло, стрелката може да бъде в черно-бяло в тази визуална реклама, технически рекламни материали, други рекламни материали или продажба от разстояние на хартиен носител.
Фигура 1
Цветна/черно-бяла лява/дясна стрелка с посочен спектър на класовете на енергийната ефективност
5.
При продажбите от разстояние чрез телемаркетинг, клиентът изрично трябва да бъде информиран за класа на енергийната ефективност на продукта и за спектъра на класовете на енергийната ефективност, присъстващи върху етикета, както и на клиента да бъде осигурен свободен достъп до уебсайт, на който да може да се запознае с целия етикет и с продуктовия информационен лист, или да му се осигури възможност да поиска печатно копие.
6.
В случаите, посочени в точки 1—3 и в точка 5, клиентът трябва да има възможност да получи при поискване отпечатано копие на етикета и продуктовия информационен лист.
ПРИЛОЖЕНИЕ VIII
Информация, която се предоставя в случай на продажба от разстояние по интернет
1.
Съответният етикет, предоставен от доставчиците съгласно член 3, параграф 1, буква ж) се изобразява чрез начина за визуализиране в близост до цената на продукта, ако цената е показана, а във всички останали случаи — в близост до продукта. Размерът на етикета трябва да е такъв, че етикетът да бъде ясно видим и четлив и размерът трябва да е пропорционален на посочения в точка 4 от приложение III. Етикетът може да се визуализира посредством вложено показване, като в такъв случай изображението, използвано за достигане до етикета, трябва да съответства на спецификациите, посочени в точка 3 от настоящото приложение. Ако се използва вложено показване, етикетът трябва да се появява при първото щракване с мишката, при посочване с мишката или при разширяването на изображението върху сензорния екран.
2.   
Изображението, използвано за достигане до етикета в случай на вложено показване, както е показано на фигура 2, трябва да:
а)
бъде стрелка с цвета на класа на енергийна ефективност на продукта на етикета;
б)
указва в стрелката класа на енергийната ефективност на продукта в бял цвят и с получер шрифт Calibri, като размерът на шрифта е еквивалентен на този за цената, ако е изобразена, а във всички други случаи размерът на шрифта е такъв, че информацията е ясно видима и четлива; и
в)
показва спектъра на наличните класове на енергийна ефективност в 100 % черен цвят; и
г)
бъде в един от следните два формата, като размерите му са такива, че стрелката да е ясно видима и четлива. Буквата в стрелката на класа на енергийната ефективност трябва да бъде разположена в центъра на правоъгълната част на стрелката, със 100 % черна рамка с дебелина 0,5 пункта, разположена около стрелката и буквата на класа на енергийната ефективност.
Фигура 2
Пример за оцветена лява/дясна стрелка, с показан спектър на класовете на енергийната ефективност
3.   
В случай на вложено показване, последователността на изобразяване на етикета трябва да бъде следната:
а)
изображението, посочено в точка 2 от настоящото приложение, се показва чрез начина за визуализиране в близост до цената на продукта, ако цената е показана, а във всички останали случаи — в близост до продукта.
б)
изображението трябва да е с хипервръзка към етикета, определен в приложение III;
в)
етикетът се показва след щракване с мишката, посочване с мишката или разширяване на изображението върху сензорния екран;
г)
етикетът се показва чрез изскачащо изображение „pop up“, нов раздел, нова страница или вставен екран;
д)
при увеличаване на изображението на етикета върху сензорни екрани, се прилагат конвенциите за увеличение на изображението за сензорни екрани;
е)
показването на етикета се преустановява посредством избора на „затвори“ или друг стандартен начин за затваряне;
ж)
алтернативният текст за графичното изображение, който трябва да се извежда при неуспешно визуализиране на етикета, е за класа на енергийна ефективност на продукта с размер на шрифта, еквивалентен на този, с който е изписана цената, ако цената е показана, а във всички останали случаи — с размер на шрифта, който е ясно видим и четлив.
4.
Електронният продуктов информационен лист, предоставен от доставчиците съгласно член 3, параграф 1, буква з) се изобразява чрез начина за визуализиране в близост до цената на продукта, ако е показана, и във всички случаи близо до продукта. Големината на продуктовият информационен лист е такава, че информацията е ясно видима и четлива. Продуктовият информационен лист може да бъде визуализиран чрез вложено показване, или чрез препратка към продуктовата база данни, като в този случай хипервръзката, използвана за достигане до продуктовия информационен лист, трябва ясно и четливо да указва „Продуктов информационен лист“. Ако се използва вложено показване, продуктовият информационен лист се появява при първото щракване с мишката, посочване с мишката или разширяване на връзката върху сензорния екран.
ПРИЛОЖЕНИЕ IX
Процедура за проверка за целите на надзора на пазара
Зададените в настоящото приложение контролни допустими отклонения се отнасят само до проверката на параметрите, обявени от органите на държавите членки, и не могат да се използват от доставчика като допустимо отклонение за определяне на стойностите в техническата документация. Стойностите и класовете, посочени върху етикета или в продуктовия фиш, не трябва да са по-благоприятни за доставчика в сравнение със стойностите, посочени в техническата документация.
Когато даден модел е проектиран така, че да може да разпознава дали е в процес на изпитване (например чрез разпознаване на условията на изпитване или на изпитвателния цикъл) и да реагира по специален начин, като автоматично променя експлоатационните си показатели по време на изпитването, с цел да постигне по-благоприятно равнище а някой от параметрите, посочени в настоящия регламент или включени в техническата документация или в някой от придружаващите документи, моделът и всички еквивалентни модели се считат, че не са в съответствие.
За целите на проверката на съответствието на даден модел на продукт с изискванията, определени в настоящия регламент, органите на държавите членки прилагат следната процедура:
1)
Органите на държавата членка проверяват само един екземпляр от модела.
2)
Счита се, че моделът е в съответствие с приложимите изисквания, ако:
а)
включените в техническата документация стойности съгласно член 3, параграф 3 от Регламент (ЕС) 2017/1369 (обявените стойности), и когато е приложимо, стойностите, използвани за изчисляване на тези стойности, не са по-благоприятни за доставчика, отколкото стойностите от протоколите от изпитвания; и
б)
публикуваните в етикета и продуктовия информационен лист стойности не са по-благоприятни за доставчика в сравнение с обявените стойности и посоченият клас на енергийна ефективност не е по-благоприятен за доставчика, отколкото класа, произтичащ от обявените стойности; и
в)
при изпитването от органите на държавите членки на екземпляр от съответния модел, определените стойности (т.е. стойностите на съответните параметри, измерени при изпитването, и стойностите, изчислени въз основа на тези измервания), попадат в рамките на съответните контролни допустими отклонения, определени в таблица 12;
3)
Ако не бъдат постигнати резултатите по точка 2, букви а) и б), се счита, че моделът и всички еквивалентни на него модели не са в съответствие с настоящия регламент.
4)
Ако не е постигнат резултатът, посочен в точка 2, буква в), органите на държавите членки подбират за изпитване три допълнителни екземпляра от същия модел. Като алтернативна възможност избраните три допълнителни екземпляра могат да бъдат от един или от няколко еквивалентни модела.
5)
Ако средноаритметичните на определените стойности за тези три екземпляра попадат в рамките на съответните допустими отклонения, дадени в таблица 12, се счита, че моделът съответства на приложимите изисквания.
6)
Ако не бъдат постигнати резултатът по точка 5, се счита, че моделът и всички еквивалентни на него модели не са в съответствие с настоящия регламент.
7)
След вземането на решение за несъответствието на модела съгласно точка 3 и точка 6 органите на държавата членка без забавяне предоставят цялата съответна информация на органите на другите държави членки и на Комисията.
Органите на държавите членки използват измервателните и изчислителните методи, определени в приложение IV.
Органите на държавите членки прилагат само контролните допустими отклонения, определени в таблица 12, и по отношение на изискванията, посочени в настоящото приложение, използват само процедурата, описана в точки 1—7. За параметрите в таблица 12 не се прилагат никакви други допустими отклонения, например определените в хармонизираните стандарти или в който и да е друг измервателен метод.
Таблица 12
Контролни допустими отклонения за измерените параметри
Параметри
Контролни допустими отклонения
Нетен обем и нетен обем на отделението, където е приложимо.
Определената стойност (1) не трябва да бъде по-ниска с повече от 3 % или 1 литър от обявената стойност, в зависимост от това кое от двете отклонения е по-голямо.
Брутен обем и брутен обем на отделението, където е приложимо.
Определената стойност (1) не трябва да бъде по-ниска с повече от 3 % или 1 литър от обявената стойност, в зависимост от това кое от двете отклонения е по-голямо.
ОПИ и ОПИ на отделението, където е приложимо.
Определената стойност (1) не трябва да бъде по-ниска с повече от 3 % от обявената стойност.
Edaily
Определената стойност (1) не трябва да бъде по-висока с повече от 10 % от обявената стойност.
AE
Определената стойност (1) не трябва да бъде по-висока с повече от 10 % от обявената стойност.
(1)  В случай че се изпитват три допълнителни екземпляра съгласно предписаното в точка 4, определената стойност е средноаритметичното на стойностите, определени за тези три допълнителни екземпляра.

Summary:
Екопроектиране и енергийно етикетиране — хладилни уреди с функция за директна продажба
Екопроектиране и енергийно етикетиране — хладилни уреди с функция за директна продажба
 
РЕЗЮМЕ НА:
Регламент (ЕС) 2019/2024 по отношение на изискванията за екопроектиране на хладилни уреди с функция за директна продажба
Делегиран регламент (ЕС) 2019/2018 по отношение на енергийното етикетиране на хладилни уреди с функция за директна продажба
КАКВА Е ЦЕЛТА НА РЕГЛАМЕНТИТЕ?
С Регламент (ЕС) 2019/2024 се установяват изискванията за екопроектиране* за пускането на пазара или въвеждането в експлоатация на захранвани от електрическата мрежа хладилни уреди* с функция за директна продажба, включително уреди, които се продават за охлаждане на нехранителни продукти. В Делегиран регламент (ЕС) 2019/2018 се определят правилата относно етикетирането и предоставянето на допълнителна информация на тези хладилни уреди.
ОСНОВНИ АСПЕКТИ
Уредите, попадащи в обхвата на регламентите (хладилни уреди с функция за директни продажби), включват хладилни шкафове за супермаркети (хладилници и фризери), хладилни автомати, хладилници за напитки, фризери и витрини за сладолед.
Регламентът не обхваща:уреди, които не се захранват с електричество; уреди, които не използват охлаждане със сгъстяване на парите; дистанционни компоненти, напр. кондензатори или компресори; уреди за обработка на храни; уреди, предназначени специално за лекарства или научни проби; уреди за живи храни, напр. жива риба и миди; витрини за салати (например уреди за сервиране с лесен достъп за гарнитури за пица или салати); хоризонтални щандове за сервирани, проектирани да функционират при работни температури на охлаждане; уреди, които нямат интегрирана система за производство на охлаждане и функциониране чрез отвеждане на охладен въздух; автомати, проектирани да функционират при работни температури на замразяване; щандове за сервиране на риба с кубчета лед; професионални хладилни шкафове за съхранение, бързоохлаждащи шкафове, кондензатори и технологични охладители; уреди и минибарове за съхранение на вино.С регламента на Комисията:в приложение II се определят датите (първоначално 1 март 2021 г., като по-нататъшните изисквания се въвеждат от 1 септември 2023 г.), на които влизат в сила изискванията за екопроектиране. Те обхващат:енергийната ефективност;ефективността на ресурсите;информация за монтажниците и крайните потребители; се установява процедурата за оценка на съответствието, а в приложение III — методите на измерване и изчисленията които трябва да се следват.Националните органи трябва да прилагат процедурите за проверка, установени в приложение IV, когато извършват проверки с цел надзор върху пазара.
Производителите, вносителите или техните упълномощени представители не трябва да пускат на пазара продукти, при които по време на изпитване могат да се засекат и съответно да се променят характеристиките им с цел получаване на по-добър резултат за някои от изпитването параметри.
В приложение V се посочват ориентировъчни показатели въз основа на най-ефективните продукти и технологии, достъпни за хладилни уреди с функция за директна продажба по отношение на техния индекс на енергийна ефективност.
Европейската комисия трябва да преразгледа регламента в светлината на технологичния напредък и да оцени редица аспекти 4 години след влизането му в сила.
С настоящия регламент хладилните уреди с функция за директна продажба ще бъдат предмет на изискванията за екопроектиране за първи път.
Делегираният регламент допълва Регламент (ЕС) 2017/1369 по отношение на енергийното етикетиране и с него се определят правилата за доставчиците, търговците и интернет платформите за хостинг.Доставчиците трябва да гарантират, че:на всеки хладилен уред с функция за директна продажба е поставен отпечатан етикет във формата, посочен в приложение III;информацията в информационния лист на продукта, определен в приложение V, и съдържанието на техническата документация (приложение VI) се качват в базата данни с продукти;визуалните реклами за конкретен модел съдържат класа на енергийна ефективност и спектъра от налични класове съгласно приложения VII и VIII;техническите рекламни материали, включително в интернет, за конкретен модел, описващи неговите специфични параметри, включват класа на енергийна ефективност на уреда и спектъра от налични класове съгласно приложение VII;за всеки хладилен уред с функция за директна продажба търговците получават електронен етикет във формата, посочен в приложение III, както и информационен лист на продукта, определен в приложение V. Търговците трябва да гарантират, че:на всеки хладилен уред с функция за директна продажба, включително на търговски панаири, е поставен ясно видим етикет, предоставен от доставчиците в съответствие с приложение III;в случай на продажба от разстояние етикетът и информационният лист на продукта са в съответствие с приложения VII и VIII;визуалните реклами, включително в интернет, за конкретен модел съдържат класа на енергийна ефективност и спектъра от класове съгласно приложение VII;техническите рекламни материали, включително в интернет, за конкретен модел, описващи неговите специфични параметри, включват класа на енергийна ефективност на уреда и спектъра от налични класове съгласно приложения VII и VII. Интернет платформите за хостинг трябва да гарантират, че:предоставените от търговеца електронен етикет и информационен лист на електронните продукти са поставени на видимо място, съгласно приложение VIII, на всички хладилни уреди с функция за директна продажба, продавани директно през интернет страницата.Националните органи прилагат процедурата за проверка, установена в приложение IX, когато извършват проверки с цел надзор върху пазара.
Класът на енергийна ефективност се основава на индекс, посочен в приложение II.
Комисията трябва да преразгледа регламента в светлината на технологичния напредък 4 години след влизането му в сила.
ОТКОГА СЕ ПРИЛАГАТ РЕГЛАМЕНТИТЕ?
Двата регламента се прилагат от 1 март 2021 г.
ОБЩА ИНФОРМАЦИЯ
В Директива 2009/125/EО се установява рамка за определяне на изискванията за екопроектиране за продуктите, свързани с енергопотребление. Комисията трябва да определи тези продукти като такива, които се продават и търгуват широко в ЕС и имат значително въздействие върху околната среда. С Регламент (ЕС) 2017/1369 се установява рамка за определяне на изискванията за енергийно етикетиране на продуктите, свързани с енергопотребление, за да се даде възможност на потребителите да избират по-ефективни продукти с цел намаляване на потреблението на енергия. За допълнителна информация вж.:Хладилни уреди с функция за директна продажба (Европейска комисия)Относно енергийния етикет и екопроектирането (Европейска комисия).
ОСНОВНИ ПОНЯТИЯ
Екопроектиране: Политика за подобряване чрез по-добро проектиране на екологичните характеристики на продуктите през целия им жизнен цикъл, особено енергийната им ефективност.
Хладилен уред: изолиран шкаф с едно или повече отделения, в които се поддържат определени температури, който се охлажда с естествена или принудителна конвекция.
ОСНОВНИ ДОКУМЕНТИ
Регламент (ЕС) 2019/2024 на Комисията от 1 октомври 2019 година за определяне на изисквания за екопроектиране на хладилни уреди с функция за директна продажба съгласно Директива 2009/125/ЕО на Европейския парламент и на Съвета (OВ L 315, 5.12.2019 г., стр. 313—334)
Делегиран регламент (ЕС) 2019/2018 на Комисията от 11 март 2019 година за допълнение на Регламент (ЕС) 2017/1369 на Европейския парламент и на Съвета по отношение на енергийното етикетиране на хладилни уреди с функция за директна продажба (OВ L 315, 5.12.2019 г., стр. 155—186)
СВЪРЗАНИ ДОКУМЕНТИ
Регламент (ЕС) 2017/1369 на Европейския парламент и на Съвета от 4 юли 2017 г. за определяне на нормативна рамка за енергийно етикетиране и за отмяна на Директива 2010/30/ЕС (ОВ L 198, 28.7.2017 г., стр. 1—23)
Регламент (ЕС) № 517/2014 на Европейския парламент и на Съвета от 16 април 2014 година за флуорсъдържащите парникови газове и за отмяна на Регламент (ЕО) № 842/2006 (ОВ L 150, 20.5.2014 г., стр. 195—230)
Директива 2012/19/ЕС на Европейския парламент и на Съвета от 4 юли 2012 година относно отпадъци от електрическо и електронно оборудване (ОЕЕО) (ОВ L 197, 24.7.2012 г., стр. 38—71)
Последващите изменения на Директива 2012/19/EС са инкорпорирани в основния текст. Тази консолидирана версия е само за документална справка.
Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продукти, свързани с енергопотреблението (ОВ L 285, 31.10.2009 г., стр. 10—35)
Вж. консолидираната версия.
последно актуализация 29.01.2020